රජයේ රසපරීක්ෂකවරයා අද ඒ සම්බන්ධව පරීක්ෂණ පැවැත්වීමට ද නියමිතය.මේ අනතුර සම්බන්ධව පුළුල් පරීක්ෂණයක් පවත්වන ලෙස පොලිස්පති එන්. කේ. ඉලංගකෝන් මහතා නියෝග දී තිබේ.ඒ අනුව ජ්‍යෙෂ්ඨ නියෝජ්‍ය පොලිස්පති පූජිත ජයසුන්දර සහ ජ්‍යෙෂ්ඨ පොලිස් අධිකාරි වාස් ගුණවර්ධන මහත්වරුන්ගේ අධීක්ෂණය යටතේ පරීක්ෂණ සිදු කෙරේ.අලව්ව දුම්රිය ස්ථානය ආසන්නයේ දුම්රිය මාර්ගයේ පැවැති මාර්ග අවහිරතාව පිළිබඳව දුම්රිය නියාමකවරයා දැනුවත් වූයේ නම් රියදුරු තිරිංග තද නොකළත් නියාමක සතුව පවතින “තිරිංග වෑල්” පාවිච්චි කිරීමට ඉඩ තිබිණි.එහෙත් ඔහු එම “තිරිංග වෑල්” පාවිච්චි කළ බවට පැහැදිලි තොරතුරක් කටඋත්තරවලින් පැහැදිලි නොවන බව මෙතෙක් පැවැත්වූ පොලිස් පරීක්ෂණවලින් අනාවරණය වී තිබේ.